EkBass/fiwiki-20250220-pages-articles huggingface dataset:
FlameZ

Shahar ”flameZ” Shushan (s. 22. kesäkuuta 2003) on israelilainen ammattilaistason Counter-Strike 2 -pelaaja, Hän on pelannut vuodesta 2023 kivääripelaajan roolia Team Vitalitylle. == Ura == FlameZin ensimmäinen ammattilaistason joukkue oli exDT, jonka parissa hän kuitenkin vietti vain kaksi kuukautta. Seuraavat kaksi kuukautta flameZ oleili coREAn riveissä. Loppuvuosi 2019 kului Team Finestin joukkueessa. Seuraava vuosi kului ensin Adaptationin parissa, jonka jälkeen Endpointin parissa. Seuraavaksi oli edessä flameZin uran merkittävin joukkue, eli OG. Vuonna 2021 he voittivat yhden A-tason turnauksen, joka oli Spring Sweet Spring #2. Lisäksi he sijoittuivat toisiksi S-tason turnauksessa Intel Extreme Masters XVI - Summer. Vuonna 2022 he sijoittuivat toisiksi S-tason turnauksessa BLAST Premier: Spring Groups 2022.Lisäksi he tulivat kolmansiksi BLAST Premier: Fall Groups 2022 -turnauksessa. FlameZ siityi Vitalityyn 22. kesäkuuta 2023 korvaamalla dupreehin. == Saavutukset == * Sija 7. HLTV TOP 20 -arvioinnissa vuonna 2024. == Lähteet == Luokka:Vuonna 2003 syntyneet Luokka:Elävät henkilöt Luokka:Israelilaiset elektronisen urheilun ammattilaiset
Davi

David Masomi (s. 2001 Helsinki), joka tunnetaan paremmin taiteilijanimellä Davi (tyyliteltynä DAVI, aikaisemmin DeezyDavid), on suomalainen rap-artisti. Hänen debyytti-EP:nsä BoiVIILEIN julkaistiin 2019.https://yle.fi/aihe/a/20-10004201 Davi nousi julkisuuteen vierailtuaan Cledoksen debyyttisinglellä Töis vuonna 2017.https://warnermusiclive.fi/artistit/davi Hän on tehnyt sen jälkeenkin paljon yhteistyötä Cledoksen kanssa. Davin isoveli on rap-artisti Gracias.https://www.klangi.fi/uutiset/musiikki/davi-a-k-a-deezydavid-jumissa- levydiilinsa-kanssa/ == Diskografia == === EP:t === * BoiVIILEIN (2019) === Singlet === * ”Faijas kyselee” (tuplasingle, 2018) * ”Viilein” (2019) * ”Exit” (2021) * ”Kysyy (feat. Etta)” (2022) * ”Kato Mua Nyt (feat. Cledos, Fabe)” (2022) * ”Rakastunu Gangstaa - Lotto Remix (feat. Ardian Bujupi)” (2022) * ”LOL” (2023) === Vierailijana === * Cledos – ”Töis” (2017) * JVG – ”Nihee” feat. ibe (2017) * vitunleija – ”Make-Up” feat. Cledos, william (2022) * Alawee – ”Aktiverad - Remix” feat. Turisti, Nebi (2022) * vitunleija – ”B-Day” feat. baka®, Korelon (2023) * Madboiali – ”Lifestyle” (2023) * Joalin – "Silkkii" (2023) === Musiikkivideot === * ”Faijas kyselee” (2018) * ”Viilein” (2019) * ”Exit” (2021) * ”Kysyy” (2022) * ”Kato Mua Nyt” (2022) * ”LOL” (2023) * "Silkkii" (2023) == Lähteet == Luokka:Suomalaiset hip hop -artistit Luokka:Vuonna 2001 syntyneet Luokka:Elävät henkilöt
Korelon

Onni Elmeri Virtanen (s. 1999 Helsinki), joka tunnetaan paremmin taiteilijanimellä Korelon on suomalainen rap-artisti. Hänen debyytti-EP:nsä Viimein julkaistiin maaliskuussa 2023. Hänen debyyttialbuminsa Tunnettu Plugi julkaistiin lokakuussa 2023. Korelonin lyriikoita on kuvattu vihamielisiksi naisia kohtaan. Korelonin isä on myös muusikko ja nykyinen diakoni J-P Virtanen. == Diskografia == === Albumit === Albumi Julkaisutiedot Listasijoitukset Tunnettu Plugi * Julkaistu: 27. lokakuuta 2023 * Formaatti: digitaalinen * Levy-yhtiö: omakustanne === EP:t === Ep Julkaisutiedot Listasijoitukset Goat Talk * Julkaistu: 22. marraskuuta 2024 * Formaatti: digitaalinen * Levy-yhtiö: omakustanne EP Julkaisutiedot Listasijoitukset Viimein * Julkaistu: 3. maaliskuuta 2023 * Formaatti: digitaalinen * Levy- yhtiö: omakustanne === Singlet === Vuosi Single Albumi Julkaisutiedot 2022 "Muuttuu" "Ou Nou" "Lobos" "Ei Enää" "G Spot" "Kehä" "OFF THE BOOTH" "Nessu" "Top G" "Nelli Matula" 2023 "Next Up" "CITYBOY" (feat. ibe) Tunnettu Plugi "Missi" (feat. Cledos) "FWB" (feat. SHRTY) 2024 "Lately" (feat. Fabe) \----"Oreo" "WHITEBOY" ( feat. Sliki) "Vaarallinen Nainen" ( feat. Turisti) "Bossman" (feat. KERZA) === Vierailijana === Vuosi Kappale Artisti Albumi Muut vierailijat 2023 "Ei vitus" william Willain "Julkinen persoona" Blacflaco Mun vuoro safkaa "B-Day" vitunleija DAVI, baka === Musiikkivideot === * ”Muuttuu” (2022) * ”Ou Nou” (2022) * ”Lobos” (2022) * ”Ei Enää” (2022) * ”G Spot” (2022) * ”Kehä” (2022) * ”Nessu” (2022) * ”Top G” (2022) * ”Nelli Matula” (2022) * ”Next Up” (2023) * ”Cancel” (2023) * ”Toksist” (2023) * ”Sexmane” (2023) * ”CITYBOY” (2023) * ”Missi” (2023) * "FWB" (2023) * "Tunnettu Plugi" (2023) * "Lyrical king" (2023) * "Lately" (2024) * "Oreo" (2024) * "Whiteboy" (2024) * "Bossman" (2024) * "Jos Mä Oisin Bämä" (2024) * "Menee hyvin" (2024) * "Se nainen" (2025) == Lähteet == Luokka:Suomalaiset hip hop -artistit Luokka:Vuonna 1999 syntyneet Luokka:Elävät henkilöt
Rengaskromosomi 22

Rengaskromosomi 22 on kromosomin 22 rengaskromosomi, joka voi aiheuttaa huomattavasti yksilöllisesti vaihtelevan oirekuvan. Yleisiin oireisiin lukeutuvat kehitysvamma, hypotonia ja mikrokefalia. Oireet kuitenkin ilmenevät vain, mikäli kromosomialueella 22q13.3 on merkittävä SHANK3-geenin mutaatio. Jos SHANK3-geenistä on vain yksi toimiva kopio, aiheutuu Phelan–McDermidin oireyhtymää muistuttava oirekuva.Johanna Rintahaka, 22-rengaskromosomi- oireyhtymä Tukiliitto 24.10.2022, viitattu 26.6.2023 Rengaskromosomi 22 aiheuttaa motorisen kehityksen viivästymää. Kävely opitaan keskimäärin 3–8 vuoden iässä, mutta voi olla epävakaata. Puheen kehityksessä on usein viivästymä, ja puhetaidot voivat myös taantua. Puolten rengaskromosomi 22 -oireistosta kärsivistä on arvioitu olevan puhumaan oppimattomia. Monesti oireistoon liittyy puheen ymmärtämisen onnistuminen puheen tuottamista helpommin. Kuitenkin myös puheen ymmärrys voi jäädä heikoksi. Kehitysvammaisuuden taso vaihtelee keskivaikeasta vaikeaan. Rengaskromosomi 22 -oireistosta kärsivien lasten kasvu on yleensä normaalia. Aivosähkökäyrä saattaa olla poikkeava, ja hypotoniaan liittyviä syömisvaikeuksia voi lapsuudessa esiintyä. Epilepsia esiintyy noin neljäsosalla potilaista; näissä tapauksissa sen puhkeamisikä vaihtelee varhaislapsuudesta aikuisuuteen. Rengaskromosomi 22:n yhteydessä on kuvattu vastaavia käytöspiirteitä kuin autismin kirjon häiriössä. Näihin kuuluvat katsekontaktin välttely, sosiaalinen vetäytyminen, stereotyyppisten liikkeiden toistelu ja erityiset kiinnostuksenkohteet. Lisäksi rengaskromosomi 22:n yhteydessä saattaa esiintyä ylivilkkautta, keskittymiskyvyn huonoutta, aggressiivisuutta, itsensä vahingoittamista ja univaikeuksia. Rengaskromosomi 22 -oireistosta kärsivien kallon- ja kasvonpiirteisiin voivat kuulua muiden muassa mikrokefalia, etäällä toisistaan sijaitsevat silmät ja mongolipoimut. Sormissa tai varpaissa saattaa ilmetä syndaktyliaa, minkä lisäksi kynnet voivat olla vajaakehittyneet sekä jalat ja kädet poikkeuksellisen suuret. Sydämen synnynnäiset rakennepoikkeavuudet sekä munuaisten ja peräaukon epämuodostumat ovat myös mahdollisia. Rengaskromosomi 22 -tapauksista noin 99 % johtuu sporadisista de novo -mutaatioista. Rengaskromosomi 22 -oireistoon liittyy kohonnut riski sairastua tyypin 2 neurofibromatoosiin ja sille tyypillisiin hyvänlaatuisiin aivokasvaimiin. Rengaskromosomi 22 -oireiston hoito on oireenmukaista. Rengaskromosomi 22:n kuvasi ensimmäisenä Richard G. Weleber kollegoineen vuonna 1968. == Lähteet == Luokka:Kromosomipoikkeavuudet
Mowat–Wilsonin oireyhtymä

thumb|right|Mowat–Wilsonin oireyhtymän kasvonpiirteitä lapsuuden eri vaiheissa Mowat–Wilsonin oireyhtymä on kromosomin 2 ZEB2-geenin mutaatioista johtuva oireyhtymä. Sen täsmällinen oirekuva on yksilöllisesti vaihteleva, mutta yhdistäviä tekijöitä ovat oireyhtymälle tyypilliset kasvonpiirteet, psykomotorinen kehitysviive ja kehitysvamma. Kehitysvamma on useimmiten vaikeusasteeltaan keskivaikea tai vaikea.Johanna Rintahaka, Mowat-Wilsonin oireyhtymä Tukiliitto 8.6.2023, viitattu 26.6.2023 Mowat–Wilsonin oireyhtymälle ominaisten kasvonpiirteiden joukossa ovat muiden muassa mikrokefalia, syvällä kasvoissa toisistaan etäällä sijaitsevat suuret silmät ja avoin suu. Yleensä kasvonpiirteet korostuvat iän kasvaessa. Usein sairastuneilla lapsilla on hypotonia, jonka lisäksi lihasheikkous on yleistä. Puhumaan oppiminen jää heikoksi, mutta puheen ymmärrys kehittyy paremmaksi. Ennen kymmenettä ikävuotta havaitaan noin yhdeksällä potilaalla kymmenestä epilepsia, joka kuitenkin saattaa lieventyä aikuisuudessa. Mowat–Wilsonin oireyhtymään voi liittyä myös lyhytkasvuisuutta, unihäiriöitä ja erilaisia rakennepoikkeavuuksia, kuten aivokurkiaisen puuttuminen sekä sydämen, verisuonten, virtsa- ja sukupuolielinten, silmien ja lihasten muutokset. Käytöshäiriöt ovat Mowat–Wilsonin oireyhtymästä kärsivillä suunnilleen yhtä yleisiä kuin muilla kehitysvammaisilla. 40–50 % Mowat–Wilsonin oireyhtymästä kärsivistä sairastaa myös Hirschsprungin tautia. Oireyhtymä johtuu yleensä sporadisesta de novo -mutaatiosta, joka ei ole ennaltaehkäistävissä. Erittäin harvinaisissa tapauksissa oireyhtymän taustalla on vanhemman sukusolumosaikismi. Mowat–Wilsonin oireyhtymän esiintyvyydeksi elävinä syntyneillä on arvioitu 1 / 50 000 – 70 000\. Mahdollisia erotusdiagnooseja ovat Pitt–Hopkinsin oireyhtymä, Goldberg–Shprintzenin oireyhtymä, Smith–Lemli–Opitzin oireyhtymä ja Angelmanin oireyhtymä. Mowat–Wilsonin oireyhtymän hoito on yksilöllisesti määritettävää ja oireenmukaista. Ennustetta määrittävät synnynnäiset rakennepoikkeavuudet. Oireyhtymän kuvasivat ensimmäisinä D. R. Mowat ja M. J. Wilson vuonna 1998. == Lähteet == Luokka:Oireyhtymät
Saltenin ja Lofoottien käräjäoikeus

Saltenin ja Lofoottien käräjäoikeus (norj. Salten og Lofoten tingrett) on yksi Norjan 23 käräjäoikeudesta ja kuuluu Hålogalandin laamanninoikeuden alaisuuteen. Se perustettiin vuonna 2021 yhdistämällä aiemmat Lofoottien ja Saltenin käräjäoikeudet. Käräjäoikeuden toimipisteet sijaitsevat Bodøssä ja Svolværissä. ==Tuomipiiri== Käräjäoikeuden tuomiopiiri koostuu seuraavista kunnista: * Beiarn * Bodø * Fauske * Flakstad * Gildeskål * Hamarøy * Meløy * Moskenes * Rødøy * Røst * Saltdal * Steigen * Sørfold * Vestvågøy * Værøy * Vågan ==Lähteet== ==Aiheesta muualla== * Käräjäoikeuden verkkosivut Luokka:Norjan käräjäoikeudet
Prinsens gate

Prinsens gate on Oslon ydinkeskustassa sijaitseva katu, joka ulottuu oopperatalon läheisyydestä parlamenttirakennuksen viereen. Se oli alkuperäisen ruutukaava-alueen pohjoisin itä-länsisuuntainen katu ja sen aiempi nimi oli Øvre Stræde. Kadun varrella on paljon kauppoja ja ravintoloita, ja sitä pitkin kulkee raitiovaunuja. Prinsens gate on nykyisin suljettu yksityisautojen läpiajoliikenteeltä. ==Kuvia== Tollbugata 1a Oslo.jpg|Prinsens gaten alkupäässä, mutta osoitteessa Tollbugata 1A, sijaitsee Tollpakkehuset, jossa toimi tullimuseo vuoteen 2019. Fred Olsens gate 6 Oslo Paleet p-hus.jpg|Fred. Olsens gaten risteyksen Paleet-pysäköintihalli on saanut nimensä aiemmin paikalla sijainneen kuninkaallisen residenssin mukaan. Kirkegata 24 Oslo.jpg|Prinsens gaten ja Kirkegatan kulmassa sijaitsee Høyskolen Kristiania. Prinsens gate 14 and 16 Oslo.jpg|Prinsens gate 14–16: vaatekauppa Ebbesen & Jensen toimi vasemmanpuoleisessa rakennuksessa sen valmistumisesta eli 1902 lähtien lähes 120 vuotta. Prinsens gate 18 Oslo.jpg|Prinsens gate 18: Tässä 1640-luvulla valmistuneessa rakennuksessa asui kaupungin ensimmäinen pormestari Andreas Tofte vuosina 1824–1848. Telegrafbygningen Oslo.jpg|Kongens gaten risteyksessä on Telegrafbygningen. Akersgata 18 Oslo Athenaum.jpg|Läntisin talo Prinsens gaten pohjoislaidalla, osoitteessa Akersgata 18. Paul Duen ja Bernhard Steckmestin suunnittelema Athenæum-palatsi valmistui samannimiselle lukuseuralle vuonna 1883. Prinsens gate 26 Oslo.jpg|Prinsens gate 26: Schiøllgården (Henrik Nissen, 1881; korotus Christian Reuter, 1899). Alun perin liikemies Oscar Scjøllin asuintalo, sittemmin konttorirakennus. Vuonna 1977 talo siirtyi suurkäräjien käyttöön, ja talosta on maanalainen kulkuyhteys vastapäätä sijaitsevaan parlamenttitaloon. 56 Oslo 1984 (16848697157).jpg|Liikennettä Prinsens gatella vuonna 1984. Nykyisin kadun läpi saavat ajaa vain raitiovaunut. ==Lähteet== ==Aiheesta muualla== Luokka:Oslon kadut
Kairyū

Kairyū () oli keisarillisen Japanin laivaston pienoissukellusveneluokka. Kaksi ensimmäistä alusta valmisti 1943-1944 Ourazakin ja Yokosukan telakoiden koulut. Ne perustuivat Pearl Harborin hyökkäyksessä käytettyihin A-tyypin pienoissukellusveneisiin, joihin lisättiin ohjauspinnat sivusuuntaamiseen. Koeajojen jälkeen päätettiin Yokosukasta tilata pienempi versio, josta lopulta tuli Kairyūn prototyyppi.Watts 1967 s. 219-220 Alusten maksimi sukellussyvyys oli ilman torpedoita etriä ja torpedojen kanssa etriä. Toimintamatka oli pinta-ajossa viiden solmun nopeudella 450 merimailia ja sukelluksissa 36 merimailia 3 solmun nopeudella. Alusten Isuzu 85 hevosvoiman moottoreiden hankinnan osoittautuessa vaativaksi osaan aluksista jouduttiin valmistamaan pidempi runko, jotta korvaavat moottorit saatiin sopimaan. Aseistuksena oli kaksi 457 mm torpedoa, joiden puutteen vuoksi osaan aluksista sijoitettiin ainoastaan 800 kilogramman TNT-panos keulaan. Tuotanto alkoi helmikuussa 1945 lukuisilla tehtailla. Alukset valmistettiin kolmesta osasta ja koottiin kuljetuslavoille, jotka voitiin siirtää nostureilla laukaisupaikoille. Yhden aluksen valmistamiseen kului aikaa noin 30 vuorokautta ja tarkoituksena oli valmistaa niitä runsaasti. Vuonna 1945 suunnitelmissa oli valmistaa aluksista myös suurempi 40 tonnin versio, mutta se ei toteutunut sodan päättyessä. Noin 20 valmistunutta alusta käytettiin miehistöjen kouluttamiseen. Näissä aluksissa oli suurempi torni, joka oli varustettu kahdella periskoopilla. == Palvelus == Yhtäkään näistä itsemurha-aluksista ei ehditty käyttää taistelussa, koska ne varattiin Japanin kotisaarille tapahtuvan maihinnousun torjuntaan. Muutamia säilyneitä Kairyū-aluksia on museoituina Japanissa. == Lähteet == * === Viitteet === Luokka:Keisarillisen Japanin laivaston sukellusveneet
Cole Palmer

Cole Jermaine Palmer (s. 6. toukokuuta 2002 Manchester) on englantilainen jalkapalloilija, joka edustaa Chelseaa ja Englannin maajoukkuetta hyökkäävänä keskikenttäpelaajana. Palmer on 189 senttimetriä pitkä, vasenjalkainen ja hän painaa 74 kg. Chelseassa hänellä on sopimus vuoden 2030 kesään asti. Palmer on Manchester Cityn kasvatti, ja hän pelasi seuran edustusjoukkueessa 41 ottelua, joissa hän teki kuusi maalia. Debyyttinsä edustusjoukkueessa hän teki cup- ottelussa Burnleya vastaan syyskuussa 2020. Hän pelasi Cityssä kaikkiaan 19 Englannin Valioliigan ottelua ja kahdeksan ottelua Mestarien liigassa. Palmer siirtyi 1. syyskuuta 2023 Manchester Citystä Chelseaan 42,5 miljoonan punnan siirtosummalla. Hän pelasi kaudella 2023–2024 Valioliigassa 34 ottelua, joissa hän teki 22 maalia ja antoi 11 maalisyöttöä. Maalis-huhtikuussa hän teki viidessä liigaottelussa yhteensä kymmenen maalia, joista neljä Evertonia ja kolme Manchester Unitedia vastaan. Hän teki kaksi maalia Englannin liigacupin välierässä Middlesbroughia vastaan ja pelasi täyden ajan tappiollisessa loppuottelussa. Toukokuussa 2024 Palmer palkittiin Valioliigan kauden parhaana nuorena pelaajana. Englannin alle 21-vuotiaiden maajoukkueessa Palmer pelasi 15 ottelua, joissa hän teki viisi maalia: Kosovoa, Sloveniaa, Saksaa, Israelia ja Luxemburgia vastaan. Hän oli voittamassa ikäluokan Euroopan-mestaruutta 2023. Englannin A-maajoukkueessa Palmer pelasi ensimmäistä kertaa 17. marraskuuta 2023 EM-karsintaottelussa Maltaa vastaan ja ensimmäisen maalinsa A-maajoukkueessa hän teki 3. kesäkuuta 2024 ystävyysottelussa Bosnia ja Hertsegovinaa vastaan. Hän tuli EM-kilpailuissa 2024 vaihdosta kentälle hopeaa saavuttaneen Englannin viidessä viimeisessä ottelussa. Puolivälieräottelussa Sveitsiä vastaan hän teki maalin rangaistuspotkukilpailussa, välierässä Alankomaita vastaan hän syötti Ollie Watkinsin voittomaalin ja loppuottelussa Espanjaa vastaan teki tasoitusmaalin 1–1:een. Kesäkuussa 2024 Transfermarkt arvioi Palmerin arvon olleen 80 miljoonaa euroa. == Saavutukset == Päivitetty 19. syyskuuta 2023. ==== Manchester City ==== * Valioliiga: 2021–2022 ja 2022–2023 * Mestarien liiga: 2022–2023 * FA Cup: 2022–2023 * Liigacup: 2020–2021 * UEFA Super Cup: 2023 ==== Englanti U21 ==== * Alle 21-v. Euroopan- mestaruus 2023 == Lähteet == Luokka:Englantilaiset jalkapalloilijat Luokka:Vuonna 2002 syntyneet Luokka:Elävät henkilöt
Leidenfrostin ilmiö

Leidenfrostin ilmiö eli Leidenfrostin pisarat on ilmiö, jossa hehkuvan kuumalle metallilevylle tai kuumennettuun metallisulattimeen tiputetaan vesipisara eikä se, niin kuin voisi olettaa, muutu höyryksi, kuten vähemmän kuumalla metallilla, vaan säilyy siinä kiehumatta pisaran muotoisena ja haihtuu vain vähitellen heilahdellen nopeasti edestakaisin. Ilmiön havaitsi ensimmäisenä Johann Gottlob Leidenfrost, ja siksi se on nimetty hänen mukaansa.Leidenfrostin ilmiö Tietosanakirja. Osa 5, palsta 751-752. Tietosanakirja-osakeyhtiö 1913 Ilmiötä tutkinut Pierre Hippolyte Boutigny julkaisi kirjoituksessaan "Études sur les corps à l’état sphéroidal" tiedon, että ilmiö syntyy kaikilla nesteillä. mutta metallin on oltava sitä kuumempi mitä korkeampi nesteen kiehumispiste on. == Lähteet == == Aiheesta muualla == Luokka:Fysikaaliset ilmiöt
Överi

Överi on suomalainen rap-duo. Se nousi julkisuuteen toukokuussa 2023 julkaistun Stadin puistot -singlen myötä.https://www.rumba.fi/uutiset/overi- ei-taivu-muiden-asettamaan-muottiin-haastattelussa-tuore-rap-duo/ == Lähteet == Luokka:Suomalaiset duot Luokka:Suomalaiset hip hop -yhtyeet
World Heavyweight Championship (WWE, 2023-)

The World Heavyweight Championship on uusittu WWE:n miesten raskaansarjan maailmanmestaruus, jota puolustetaan WWE Raw-brändissä. Se on yksi kolmesta maailmanmestaruuksista WWE:ssä, joista kaksi muuta ovat WWE Championship- ja WWE Universal Championship-mestaruudet. WWE halusi lanseerata uuden mestaruuden, koska Roman Reigns piti hallussaan molempia aikaisempia mestaruuksia.Triple H julkisti uuden mestaruuden Ensimmäinen mestari oli Seth "Freakin" Rollins, joka voitti ensimmäisenä uuden mestaruuden Night of Champions-tapahtumassa turnauksen finaalin 27. toukokuuta 2023. Uusi mestaruus eroaa edellisestä World Heavyweight Championship (WWE, 2002–2013) mestaruudesta, josta kilpailtiin vuosina 2002-2013, koska sen mestaruustiedot yhdistettiin WWE Championship-mestaruuteen. Molemmilla on sama nimi, mutta eri "sukulinja". Nykyinen mestari on Gunther. Gunther oli aikaisemmin voittanut King of the Ring-turnauksen sekä mahdollisuuden otella mestaruudesta SummerSlam-tapahtumassa Damian Priestiä vastaan. == Mestarit == # Mestari Kerta Päivämäärä Hallinnut (päivinä) Tapahtuma Huomautus 1 Seth Rollins 1 27. toukokuuta 2023 316 Night of Champions Seth Rollins voittaa ensimmäisenä uuden mestaruuden 2\. Drew McIntyre 1 7. huhtikuuta 2024 < 1 Wrestlemania XL WrestleMania XL results: Powell’s live review of night two with Roman Reigns vs. Cody Rhodes for the WWE Universal Championship with Bloodline Rules, Seth Rollins vs. Drew McIntyre for the World Heavyweight ChampionshipViitattu 8.4.2024 3\. Damian Priest 1 7. huhtikuuta 2024 118 Wrestlemania XL 4\. Gunther 1 3. elokuuta 2024 + SummerSlam Gunther Defeats Damian Priest, Wins World Heavyweight Title at WWE SummerSlam 2024 Viitattu 4.8.2024 ==Lähteet== * World heavyweight mestaruuden historia Luokka:Showpaini
Jaavankassia

Jaavankassia (Cassia javanica) on hernekasvien (Fabaceae) heimoon, kassioiden (Cassia) sukuun kuuluva kasvilaji. Se on kausivihanta puu, jota käytetään paikallisesti lääkinnällisiin tarkoituksiin sekä kasvatetaan yleisesti koristepuuna puutarhoissa tropiikissa ja subtropiikissa. Jaavankassia on kausivihanta puu, joka kasvaa yleensä yli kymmenen metriä korkeaksi, joskus jopa 30-metriseksi. Puun runko on usein mutkainen ja voi olla paksuudeltaan suurimmillaan noin 60 cm. Puun latvus on suurikokoinen. Jaavankassia kasvaa tavallisesti alankojen metsissä olevilla avoimilla paikoilla, mutta sitä tavataan myös sulkeutuneissa ainavihannissa metsissä, kausivihannissa monsuunimetsissä sekä lähes avoimemmista, lähes savannimaisista ympäristöistä. Lajia tavataan luontaisena Kaakkois-Aasiassa Intiasta ja Kiinasta Malesiaan, Indonesiaan ja Filippiineille ulottuvalla alueella. Jaavankassiaa käytetään paikallisesti lääkinnällisiin tarkoituksiin. Sen kypsiä palkoja ja siemeniä on käytetty perinteisenä laksatiivina. Lisäksi puun kuorta ja siemeniä on käytetty kuumetta alentavana rohtona. Jaavankassian sydänpuu on tuoreeltaan vaaleankeltaista, mutta muuttuu ajan myötä vaaleanoranssinruskeaksi. Sydänpuun ympärillä on noin 2–5 cm paksuinen kerros pintapuuta, joka ei aina erotu selvästi sydänpuusta. Puuaines on kestävää sisustusmateriaalina, joskaan se ei kovin kestävää termiittejä tai muita hyönteisiä vastaan. Puuainesta käytetään rakentamiseen, huonekalujen valmistukseen sekä sisustusmateriaalina. Pienempikokoisia puita käytetään puuhiilen valmistukseen sekä polttopuuna. == Lähteet == * Useful Tropical Plants: Cassia javanica === Viitteet === Luokka:Hernekasvit Luokka:Lääkekasvit
Jälkeen keskiyön & Ennen aamunkoittoa

Jälkeen keskiyön & Ennen aamunkoittoa () on Stephen Kingin julkaisema vuoden 1985 novellikokoelma, joka julkaistiin suomeksi kahdessa osassa. Frank Darabont ohjasi vuonna 2007 Usvasta samannimisen elokuvaversion, jonka pääosassa ovat mm. Thomas Jane ja Marcia Gay Harden. Lautta -tarina taas toimii Creepshow 2 -elokuvan keskimmäisenä tarinana. ==Tarinat== ===Jälkeen keskiyön=== # Usva (The Mist, 1980) # Täällä tiikereitä on (Here There Be Tygers, 1968) # Apina (The Monkey, 1980) # Kain karkasi kimppuun (Cain Rose Up, 1968) # Rouva Toddin oikotie (Mrs. Todd's Shortcut, 1984) # Jauntti (The Jaunt, 1981) # Hääkeikka (The Wedding Gig, 1980) # Vainoharhainen: Loitsu (Paranoid: A Chant, 1985) # Lautta (The Raft, 1982) ===Ennen aamunkoittoa=== # Jumalten tekstinkäsittelylaite (Word processor of the Gods, 1983) # Mies, joka ei kätellyt (The Man Who Would Not Shake Hands, 1981) # Rantaelämää (Beach World, 1984) # Viikatemiehen Kuva (The Reaper's Image, 1969) # Nona (Nona, 1978) # Owenille (For Owen, 1985) # Eloonjäävää tyyppiä (Survivor Type, 1982) # Otto-sedän kuorma-auto (Uncle Otto's Truck, 1983) # Aamujakeluita (Maitomies N:o 1) (Morning Deliveries (Milkman #1), 1985) # Katsastus (Maitomies N:o 2) (Big Wheels: A Tale of the Laundry Game (Milkman #2), 1980) # Isoäiti (Gramma, 1984) # Balladi joustavasta luodista (The Ballad of the Flexible Bullet, 1984) # Ulappa (The Reach, 1981) == Aiheesta muualla == * Leena Peltonen: Jälkeen keskiyön & Ennen aamunkoittoa. Aikakone 2/1991. Luokka:Stephen Kingin novellikokoelmat Luokka:Vuoden 1985 kirjat
Pasi Berggren

Pasi Berggren (s. 1971) on suomalainen yritysjohtaja ja hän on toiminut Meira Nova Oy:n toimitusjohtajana vuodesta 2018 lähtien. Hän on valmistunut diplomi- insinööriksi Tampereen teknillisestä korkeakoulusta ja työskennellyt vuosina 1996-2003 kansainvälisesti toimivien yritysten elektroniikan valmistuksen automatisointihankkeiden parissa, jolloin hän on vuosituhannen vaihteessa myös asunut ja työskennellyt Yhdysvalloissa. Berggren on toiminut erilaisissa tuotannon ja projektitoiminnan johtajatehtävissä valmistavassa teollisuudessa sveitsiläisessä Schaffner-konsernissa (2003-2009) sekä toiminut sen Suomen että Saksan yhtiöiden toimitusjohtajana. Nykyisin Berggren on Meira Nova Oy:n toimitusjohtaja, mihin hän siirtyi työskenneltyään tukkukaupan alalla tuotannon- ja logistiikanjohtotehtävissä Transmeri Oy:ssä (2009–2013) sekä toimitusjohtajana Motoral Oy:ssä (2013–2018). Lisäksi Berggren on toiminut Schaffner Oy:n (2005–2008), Estko As:n (2011-2014), Oy Transmeri Logistics Ab:n (2013-2016) sekä Finnfrost Oy:n (2018–2019) hallituksen jäsenenä. == Lähteet == Luokka:Vuonna 1971 syntyneet Luokka:Suomalaiset yritysjohtajat Luokka:Elävät henkilöt
Sinikurkkumomotti

Sinikurkkumomotti (Aspatha gularis) on momotteihin kuuluva lintulaji. Lajia tavataan Keski-Amerikassa. == Koko ja ulkonäkö == Sinikurkkumomotti kasvaa noin 27 cm pitkäksi. Sukupuolet muistuttavat toisiaan ulkonäöltään. Lajin pää, rinta selkä ja siivet ovat vihreät. Silmienympärystät ovat kellertävät, ja silmien takana on musta laikku. Sinikurkkumomotin vatsa on sininen. == Levinneisyys ja elintavat == Sinikurkkumomottia tavataan Meksikon eteläosista Hondurasiin. Lajin elinympäristöä ovat tammia ja mäntyjä kasvavat metsät ja kosteammat pilvimetsät. Se liikkuu yksin tai pareittain. == Lähteet == Luokka:Momotit
Vincent Landais

Vincent Landais (s. 17. lokakuuta 1991) on ranskalainen kartanlukija. Hän oli Pierre-Louis Loubet’n kartanlukijana vuonna 2019, jolloin kaksikko voitti WRC2-sarjan mestaruuden. Hän on toiminut Sébastien Ogierin kartanlukijana rallin MM-sarjassa vuoden 2022 lopusta alkaen. == Lähteet == Luokka:Ranskalaiset kartanlukijat Luokka:Vuonna 1991 syntyneet Luokka:Elävät henkilöt
Benjamin Veillas

Benjamin Veillas (s. 26. helmikuuta 1978) on ranskalainen kartanlukija. Hän on toiminut Sébastien Ogierin kartanlukijana rallin MM-sarjassa kaudella 2022. == Ura == Veillas aloitti kartanlukijan uransa vuonna 1997 ja osallistui rallin MM-sarjaan ensimmäisen kerran vuonna 1999 Korsikan rallissa. Hän osallistui enimmäkseen Ranskan kansallisen tason kilpailuihin uransa alkuvuosina ja hänen uransa lähti nousuun vuonna 2015. Eric Camillin kartanlukijana hän osallistui WRC2-sarjaan ja vuodelle 2016 kaksikko siirtyi M-Sportille. Kaudella 2017 kaksikko siirtyi takaisin WRC2-sarjaan. == Lähteet == Luokka:Ranskalaiset kartanlukijat Luokka:Vuonna 1978 syntyneet Luokka:Elävät henkilöt
Paul Nagle

Paul Nagle (s. 29. elokuuta 1978) on irlantilainen kartanlukija. Hän on toiminut kartanlukijana Kris Meekelle ja Craig Breenille rallin MM-sarjassa. == Ura == Naglen isä oli kansallisella tasolla kilpaillut kartanlukija. Naglen ensimmäinen ralli oli vuonna 1997 ja vuonna 2002 hän aloitti kartanlukijana Garry Jenningsille. Vuonna 2006 hän oli kartanlukijana Gareth MacHalelle. Nagle aloitti Kris Meeken kartanlukijana IRC-sarjassa vuonna 2009, jolloin he voittivat IRC-sarjan mestaruuden. Vuonna 2012 hän aloitti Craig Breenin kartanlukijana, jolloin he voittivat SWRC-mestaruuden. Nagle oli vuonna 2013 Andreas Mikkelsenin kartanlukijana kahdessa rallissa ennen paluuta Meeken kartanlukijaksi. Vuonna 2019 hän palasi Breenin kartanlukijaksi. Katalonian ralli 2022 oli hänen viimeisensä täysiaikaisena kartanlukijana hänen siirtyessään eläkkeelle. Naglelle kertyi rallin MM-sarjassa 102 kilpailulähtöä, 18 palkintosijoitusta ja viisi voittoa. == Lähteet == Luokka:Irlantilaiset kartanlukijat Luokka:Vuonna 1978 syntyneet Luokka:Elävät henkilöt
Virtsarakon nestevenytys

Virtsarakon nestevenytys on yliaktiivisen virtsarakon hoitomuoto. Virtsarakon venytystä voidaan käyttää myös virtsarakontulehduksen hoidossa, jos siihen liittyy virtarakon yliaktiivisuuden oireita. Virtsarakon venytys on nukutuksessa tehtävä tähystystoimenpide, joka ei juurikaan kuormita kehoa. Operaatioista toivutaan usein nopeasti. Toimenpiteessä virtsarakko täytetään keittosuolalla ja lääkäri seuraa rakon venymistä tähystysmonitorin kautta. Toimenpiteen hyödyt ova välittömät. Toimenpiteessä voidaan tehdä myös diagnostista arviota virtarakon tilasta, sillä toimenpiteessä tähystetään samalla virtsarakko. ==Lähteet== Luokka:Urologia
Biloberizka

Biloberizka (, , ) on kylä Länsi-Ukrainan Ivano-Frankivskin alueen eteläosissa. Se kuuluu Verh’ovynan piiriin ja on Biloberizkan maaseutumaisen hromadan keskus. Vuoden 2001 väestönlaskun mukaan Biloberizkan väkiluku oli tuolloin 1231. Vuoden 1989 väestönlaskussa asukasluku oli ollut 1411. Vuonna 2001 asukkaista oli ukrainankielisiä 99,76%, venäjänkielisiä 0,16% ja valkovenäjänkielisiä 0,08%. ==Lähteet== ==Aiheesta muualla== Luokka:Ivano- Frankivskin alueen kylät Luokka:Verh’ovynan piiri
Ivan A. Rakovskyi

Ivan A. Rakovskyi, , (24. elokuuta 1874 Tšahriv, Rohatynin piiri, Galitsia – 1. maaliskuuta 1949 Newark, New Jersey, Yhdysvallat) oli ukrainalaissyntyinen antropologi, eläintieteilijä ja opettaja ja yhteiskunnallinen vaikuttaja. Hän oli Ševtšenkon tieteellisen seuran (NTŠ) täysjäsen vuodesta 1903 ja kunniajäsen. Rakovskyi oli opiskeluaikana perustamassa Lvivin Akateemista Hromadaa ja oli sen ensimmäinen puheenjohtaja. Valmistuttuaan 1896 Lvivin yliopistosta hän opetti Kolomyjan koulussa. Hän väitteli 1903. Hän osallistui 1903–1905 Fedir Vovkin antropologiselle tutkimusmatkalle Karpaateille ja Podiliaan. Hän oli opettajien Hromadan perustajia Lvivissä 1908 ja osallistui Ševtšenkon tieteellisen seuran toimintaan puheenjohtajan Myh’ailo Hruševskyin sihteerinä sekä Prosvita-seuran ja Vidrodžennja-raittiusseuran toimintaan. Hän opetti 1921–1925 antropologiaa ja eläintiedettä ensimmäisen maailmansodan jälkeen perustetussa Lvivin maanalaisessa ukrainalaisessa yliopistossa, jonka perustamiseen hän osallistui. Rakovskyi kirjoitti vuonna 1925 Serhi Rudenkon kanssa esseen, jossa hän kehitti teorian (vastoin Vovkin teoriaa), että Ukrainan väestö ei koostunut yhdestä rotutyypistä (dinaarinen) vaan ainakin kuudesta eurooppalaisesta tyypistä, joskin dinaarinen olisi vallitseva. Hän oli 1930-luvulla ilmestyneen ukrainalaisen tietosanakirjan Ukrajinska zahalna entsyklopedija päätoimittaja. Hän oli kahdesti NTŠ:n puheenjohtaja, ensin Lvivissä 1935–1939 ja sitten Saksassa 1946–1949, jonne hän emigroitui toisen maailmansodan jälkeen. Hän muutti 1948 Yhdysvaltoihin, jossa hän kuoli seuraavana vuonna. Hän julkaisi artikkeleita eläintieteestä ja antropologiasta, tieteellisiä ja kansantajuisia teoksia. ==Lähteet== Luokka:Ukrainalaiset tieteilijät Luokka:Amerikanukrainalaiset Luokka:Vuonna 1874 syntyneet Luokka:Vuonna 1949 kuolleet
Gemma Frisius

Gemma Frisius (oikealta nimeltään Jemme Reinerszoon; 8. joulukuuta 1508 Dokkum, Friisinmaa – 25. toukokuuta 1555 Leuven) oli alankomaalainen maantieteilijä, tähtitieteilijä ja matemaatikko. ==Elämä ja ura== Frisius menetti vanhempansa nuorena, sai varhaisen opetuksensa Groningenissa, suoritti lääkärin tutkinnon Leuvenissa, harjoitti siellä lääkärin ammattia ja opetti vuodesta 1541 alkaen Leuvenin yliopiston lääketieteellisessä tiedekunnassa. Hänet tunnetaan kuitenkin parhaiten tähtitieteellisestä ja geodeettisesta työstään. Frisius suunnitteli karttapalloja ja tähtitieteellisiä instrumentteja, jotka olivat tunnettuja ja haluttuja kaikkialla Euroopassa. Joitakin Frisiuksen laatimia palloja täydensi Gerhardus Mercator, joka oli osallistunut Frisiuksen kotona pitämille matemaattisille luennoille. Frisius keksi muun muassa menetelmän pituus­asteen määrittämiseen tarpeeksi tarkkaa kelloa käyttämällä. Tämä menetelmä esiteltiin teoksessa De principiis astronomiæ, cosmonomiæ et cosmographiæ, deque usu globi cosmographici (1547), mutta se voitiin toteuttaa vasta paljon myöhemmin heilurikellon ja laivakronometrin keksimisen myötä. Hän myös ehdotti ja havainnollisti ensimmäisenä kolmiomittauksen periaatetta keinona paikkojen tarkkaan paikantamiseen ja tarkkaan kartoittamiseen teoksessa Libellus de locorum describendorum ratione (1533). Gemma_Frisius_-_Driehoeksmeting.jpg|Frisiuksen vuonna 1533 julkaisema kuvio, jossa esitellään kolmiomittauksen periaate maanmittauksessa. Gemma_Frisius_terrestrial_globe_(4).jpg|Frisiuksen karttapallo vuodelta 1536 Ringsundial_open.jpg|Frisiuksen aurinkokello ==Lähteet== ==Aiheesta muualla== Luokka:Alankomaalaiset professorit Luokka:Alankomaalaiset lääkärit Luokka:Alankomaalaiset tähtitieteilijät Luokka:Alankomaalaiset matemaatikot Luokka:Alankomaalaiset maantieteilijät Luokka:Vuonna 1508 syntyneet Luokka:Vuonna 1555 kuolleet
Kuhina Nui

Kuhina Nui oli Havaijin kuningaskunnassa käytössä ollut korkea-arvoinen poliittinen virka, joka vastasi kuta kuinkin länsimaiden pääministerin virkaa. Suurin osa Kuhina Nuista oli naisia. Tämä oli yhtäältä syy ja toisaalta seuraus naisten valta-asemasta havaijilaisessa yhteisössä. Kuhina Nuin viran lakkauttamisen jälkeen vallassa olevat varakkaat naiset alkoivat toimimaan ennemminkin hyväntekeväisyyden parissa. == Historia ja valtaoikeudet == Kamehameha I:n kuoltua tämän poika Liholiho nousi kuninkaaksi. Hän osoittautui kuitenkin melko kehnoksi hallitsijaksi ottaen huomioon eurooppalaisten ja amerikkalaisten alati kasvavan vaikutusvallan. Kamehameha I:n suosikkivaimo, Ka‘ahumanu, ilmoitti olevansa valmis jakamaan vallan uuden kuninkaan kanssa, ja tämän jälkeen hänet julistettiin ensimmäiseksi Kuhina Nuiksi. Ensimmäisen kerran Kuhina Nuin velvollisuudet ja valtaoikeudet kirjattiin ylös vuoden 1840 perustuslaissa. Rooli on lähinnä oikeudellinen ja Kuhina Nuilla oli valtuudet valvoa maan korkeinta oikeutta kuninkaan kanssa. Kuhina Nuin asema ei kuitenkaan ollut täysin verrattavissa pääministeriin tai sijaishallitsijaan, sillä Kuhina Nuilla oli samat valtuudet kuin kuninkaallakin esim. kansainvälisiä sopimuksia neuvoteltaessa. Havaijin paikallishallinnosta vastaavat kuvernöörit olivat vastuussa suoraan kuninkaalle, mutta myös Kuhina Nuille. Vuoden 1840 perustuslaissa Kuhina Nuin asema ja valtaoikeudet olivat seuraavanlaiset: * kuninkaan tuli nimittää Kuhina Nui * kaikki sellaiset valtion erikoisintressien mukaiset asiat, joita kuningas ei halunnut itse hoitaa, siirtyivät Kuhina Nuin hoidettavaksi kuninkaan valtuutuksella * kaikki Kuhina Nuin antamat määräykset ja allekirjoittamat asiakirjat olivat samanarvoisia kuin kuninkaan vastaavat * valtion kaikesta omaisuudesta raportoitiin Kuhina Nuille, joka puolestaan raportoi siitä kuninkaalle * kuningas ja Kuhina Nui eivät kumpikaan saaneet tehdä päätöksiä toistensa selän takana * kuningas saattoi jäävätä itsensä valtion tärkeistä asioista ainoastaan Kuhina Nuin suostumuksella. Kun Kamehameha III alkoi muotoilla kuningaskunnan hallintoa länsimaalaiseen suuntaan nimittämällä itselleen hallituksen ja siihen ministereitä, Kuhina Nuin roolista jäi taka-alalle. Kamehameha V:n kaudella Kuhina Nuilla ei juurikaan ollut hallinnollisia velvollisuuksia, vaan ne oltiin siirretty ministereille. Allekirjoittaessaan uuden perustuslain vuonna 1864 Kamehameha V jätti Kuhina Nuin viran tahallaan pois koko perustuslaista ja virka käytännössä lakkautettiin tämän myötä. == Luettelo Kuhina Nuista == Kuva Nimi Virkakausi Ka‘ahumanu 1819–1832 Ka‘ahumanu II 1832–1839 Ka‘ahumanu III 1839–1845 Keoni Ana 1845–1855 Ka‘ahumanu IV 1855–1863 Mataio Kekūanaō‘a 1863–1864 Lähde: == Lähteet == *
Luettelo Suomen pisimmistä hallitusneuvotteluista

Luettelo Suomen pisimmistä hallitusneuvotteluista Luettelo Suomen pisimmistä hallitusneuvotteluista Luettelo Suomen pisimmistä hallitusneuvotteluista Luettelo Suomen pisimmistä hallitusneuvotteluista Luettelo Suomen pisimmistä hallitusneuvotteluista Luettelo Suomen pisimmistä hallitusneuvotteluista Luettelo Suomen pisimmistä hallitusneuvotteluista Luettelo Suomen pisimmistä hallitusneuvotteluista Luettelo Suomen pisimmistä hallitusneuvotteluista Järjestys Hallitus Vaalien pvm. Hallitusneuvotteluiden alku Hallituksen muodostaminen Hallitusneuvotteluiden pituus Hallituksen tyyppi Hallituksen pituus Viitteet 1\. Kekkosen II hallitus Ei vaaleja 31. lokakuuta 1950 17. tammikuuta 1951 79 päivää Enemmistö 247 päivää 1\. Orpon hallitus 2. huhtikuuta 2023 3. huhtikuuta 2023 20. kesäkuuta 2023 79 päivää Enemmistö 3\. Miettusen II hallitus 21.–22. syyskuuta 1975 23. syyskuuta 1975 30. marraskuuta 1975 69 päivää Enemmistö 305 päivää 4\. Koiviston II hallitus 18.–19. maaliskuuta 1979 20. maaliskuuta 1979 26. toukokuuta 1979 68 päivää Enemmistö 1 000 päivää 5\. Kataisen hallitus 17. huhtikuuta 2011 18. huhtikuuta 2011 22. kesäkuuta 2011 66 päivää Enemmistö 1 099 päivää … N/A Rinteen hallitus 14. huhtikuuta 2019 15. huhtikuuta 2019 6. kesäkuuta 2019 53 päivää Enemmistö 188 päivää … N/A Sipilän hallitus 19. huhtikuuta 2015 20. huhtikuuta 29. toukokuuta 2015 40 päivää Enemmistö 1 470 päivää … N/A Jäätteenmäen hallitus 16. maaliskuuta 2003 17. maaliskuuta 2003 17. huhtikuuta 2003 32 päivää Enemmistö 69 päivää N/A Vanhasen II hallitus 18. maaliskuuta 2007 19. maaliskuuta 2007 19. huhtikuuta 2007 32 päivää Enemmistö 1 161 päivää … N/A Lipposen I hallitus 19. maaliskuuta 1995 20. maaliskuuta 1995 13. huhtikuuta 1995 25 päivää Enemmistö 1 464 päivää N/A Lipposen II hallitus 21. maaliskuuta 1999 22. maaliskuuta 1999 15. huhtikuuta 1999 25 päivää Enemmistö 1 464 päivää ==Lähteet== Luokka:Suomen hallitukset pisimmät hallitusneuvottelut
Genovan konferenssi

Genovan konferenssi järjestettiin 10. huhtikuuta – 19. toukokuuta 1922 Italian Genovassa. Kokouspaikkana oli San Giorgion palatsi. Yhdistyneen kuningaskunnan pääministeri David Lloyd George kutsui Euroopan valtiot koolle Genovaan neuvottelemaan maanosan taloudesta. Kutsuttujen joukossa olivat Neuvosto- Venäjä, joka oli sekä takavarikoinut maassa olevan ulkomaisen omaisuuden että kieltäytynyt maksamasta Venäjän keisarikunnan velkoja, ja Saksa, jolle oli määrätty Versailles’n rauhassa valtavat sotakorvaukset. Yhdysvallat jättäytyi pois konferenssista, mutta siihen osallistui yhteensä 19 valtiota. Genovan konferenssissa pyrittiin sopimaan Euroopan taloudellisesta jälleenrakennuksesta, suhteiden solmimisesta Neuvosto-Venäjän kanssa, kultakantaan paluusta ja Saksan tukemisesta. Genovan konferenssia edelsi Brysselin talouskonferenssi, johon Saksaa ja Neuvosto-Venäjää ei kutsuttu. Genovan konferenssin sivutuote oli Neuvostoliiton ja Saksan tekemä Rapallon sopimus. Neuvosto-Venäjän ulkoasiainkansankomissaari Georgi Tšitšerin ja Saksan hallituksen jäsen Walther Rathenau olivat tavanneet toisensa salassa Rapallossa ja sopineet maiden välisestä taloudellisesta yhteistyöstä. Varsinaisissa tavoitteissaan Genovan konferenssi epäonnistui, ja tilanne Euroopassa säilyi ennallaan. Suomen valtuuskunnan johtajana oli pääministeri J. H. Vennola. Jäseninä seurasivat mukana Ernst Nevanlinna, Carl Enckell, K. G. Idman ja Väinö Tanner. Lisäksi mukana olivat sihteerinä toiminut Aarno Yrjö-Koskinen ja rouva Ines Nevanlinna. == Lähteet == Luokka:Konferenssit Luokka:Genovan historia Luokka:1922
Matinkylän uimahalli

Matinkylän uimahalli on Espoon Matinkylässä, osoitteessa Tynnyritie 6 sijaitseva uimahalli. Se avautui keväällä 2022. Uimahallissa on kahdeksanratainen uima-allas, opetusallas, monitoimiallas, kahluuallas sekä kylmävesiallas. ==Lähteet== Luokka:Matinkylä Luokka:Espoon uimahallit
Makukortti

Makukortti on tuote, joka on tarkoitettu tupakan maustamiseen. Se on tupakka- askin kokoinen ja muotoinen, pahvin kaltaisesta aineesta tehty kortti, joka sisältää esimerkiksi mentolin makua. Se sijoitetaan tupakka-askin sisälle. Makukorttia pidetään suljetussa rasiassa ainakin tunnin ajan, jonka jälkeen maku on imeytynyt tuotteeseen. Makukortit tuotiin markkinoille vuonna 2016, jolloin voimaan tuli maustetut savukkeet kieltävä laki. Makukorttien kysyntä nousi, kun menthol-savukkeet kiellettiin. Keväällä 2022 tupakkalaki kiristyi entisestään ja makukortit kiellettiin. Sen jälkeen kaupat siirsivät makukortit leivontahyllyyn. S-ryhmän päivittäistavarakaupan johtaja Sampo Päällysaho väittää, että kiellon jälkeen myynnissä olevat makukortit ovat eri tuotteita, ja ne on tarkoitettu kuivaelintarvikkeiden ja juomien maustamiseen. Tuotteiden suomalaisen valmistajan mukaan kortit sopivat muun muassa leivontaan ja veden maustamiseen. Esimerkkeinä annetaan myös kahvin, teen, kaakaon ja leivontajauhon maustaminen. Kesko nimittää tuotteita "vedenmaustamiskorteiksi". Liottamalla kortista jää veteen hyvin mieto aromi. == Lähteet == Luokka:Tupakka
Saatanan Ilo

Saatanan Ilo tai Joy of Satan (JoS) on verkkosivusto ja esoteerinen järjestö, jonka Maxine Dietrich (Andrea Maxine-Dietrich) perusti vuonna 2002. Joy of Satan kannattaa "henkistä satanismia" tai "teististä satanismia". Ideologiaa, joka edustaa synteesiä teistisestä satanismista, natsismista, gnostilaisesta pakanuudesta, länsimaisesta esoteerisuudesta, ufo-salaliittoteorioista ja maan ulkopuolisia koskevista uskomuksista, jotka muistuttavat Zecharia Sitchinin ja David Icken popularisoimia uskomuksia. == Uskomukset == Jäsenet uskovat, että Saatana on "ihmiskunnan todellinen isä ja luojajumala", jonka toiveena oli, että hänen luomuksensa ja ihmiskunta kohoaisivat tiedon ja ymmärryksen kautta. He uskovat, että juutalais-kristillinen jumala ja myös islamilainen jumala ovat ihmiskunnan pahoja vihollisia, joiden kanssa juutalaiset työskentelevät. He uskovat myös, että demonit ovat muinaisia pakanallisia jumalia. He ovat olleet huomattavan kiistan kohteena antisemitististen uskomustensa vuoksi sekä yhteydestä yhdysvaltalaisen uusnatsijärjestön National Socialist Movementin entisen puheenjohtajan kanssa. == Toiminta == Saatanan ilon suomenkielinen osio on myös olemassa. Saatanan Ilo on käännetty suomeksi vuosina 2021–2023 ja julkaistu vuonna 2023. == Lähteet == Luokka:Äärioikeistolainen satanismi Luokka:Ufouskonnot
Koreoatetoosi

Koreoatetoosi on liikehäiriö, jossa yhdistyvät korean ja atetoosin piirteet.Choreoathetosis Healthline, viitattu 26.6.2023 Korea aiheuttaa nopeaa ja epäsäännöllistä nykimisoireilua, atetoosi suonenvetoa muistuttavia hitaita kouristuksia.Esa Heikkinen, Pakkoliikkeiden ja spastisuuden neurokirurginen hoito Duodecim 1995, viitattu 26.6.2023 Koreoatetoosi voi vaihdella tilapäisestä pysyvästi invalidisoivaan. Se voi alkaa äkillisesti tai kehittyä pitkällä aikavälillä. Koreoatetoosi liittyy useimmiten CP-vammaan tai laaja- alaisiin, monenlaisia oireita aiheuttaviin aivojen patologioihin. Mahdollisia syitä CP-vamman ohella ovat muiden muassa Huntingtonin tauti, Touretten oireyhtymä, Wilsonin tauti, kasvaimet ja kernikterus. Lääkkeiden sivuvaikutuksena koreoatetoosia on raportoitu harvoin; näissä tapauksissa koreoatetoosi on yleensä ilmennyt neuropsykiatristen lääkkeiden käytön yhteydessä.Pornchai Sathirapanya, Choreoathetosis Is a Possible Adverse Event of a Commonly Used Antibiotic Karger 24.4.2017, viitattu 26.6.2023 Koreoatetoosin hoidon suuntaviivat riippuvat oireilun taustalla olevista syistä. Käytettyjen hoitokeinojen joukossa ovat olleet antikonvulsantit, lihasrelaksantit, kirurgiset hoidot ja syväaivostimulaatio. Talamotomia saattaa lievittää oiretta. == Lähteet == Luokka:Oireet Luokka:Neurologiset sairaudet
Ampere Computing

Ampere Computing on yhdysvaltalainen tehtaaton puolijohdeteollisuuden yritys. Yrityksen on perustanut Renee James vuonna 2018. James oli Intelin toimitusjohtaja vuosina 2013-2016. Yrityksen suunnittelemia suorittimia valmistaa TSMC. Vuonna 2020 yhtiö ilmoitti yhteistyöstä Oraclen kanssa. Yrityksen tuotteisiin kuuluu ARM-pohjainen Altra-suoritinperhe, joka on suunnattu pilvipalvelujen käyttöön. Toukokuussa 2024 yhtiö kertoi AmpereOne- suorittimien päivityksestä, jolloin suoritinytimien määrä nousee 192:sta 256:een ja muistikanavien määrä nousee kahdeksasta 12:een. Yrityksellä on 1 500 työntekijää ja sen liikevaihto on 400 miljoonaa dollaria. Huhtikuussa 2022 uutisoitiin yrityksen aikeista järjestää osakeanti. == Lähteet == Luokka:Puolijohdevalmistajat Luokka:Yhdysvaltalaiset yritykset
Guillaume Budé

Guillaume Budé (; 26. tammikuuta 1467 Pariisi – 20. elokuuta 1540 Pariisi) oli ranskalainen oppinut, joka vaikutti merkittävästi Collège de Francen ja Bibliothèque Nationalen perustamiseen. Hän oli kreikan kielen tutkimuksen elvyttäjiä Ranskassa. ==Elämä ja ura== Budé opiskeli oikeustiedettä Orléansin yliopistossa, mutta koska hän oli vauras, hän vietti useiden vuosien ajan joutilasta ja tuhlailevaa elämää. Noin 24-vuotiaana hän innostui opiskelusta. Opiskeltuaan kreikkaa Hermonymuksen johdolla ja saatuaan neuvoja Johannes Laskarikselta hän saavutti huomattavan kielitaidon. Samalla hän opiskeli filosofiaa, teologiaa, lakia ja lääketiedettä, joissa kaikissa hän edistyi nopeasti. Ludvig XII huomasi Budén kyvyt, ja vuonna 1502 kuningas lähetti hänet Roomaan Ranskan lähettilääksi paavi Julius II:n kruunajaisiin. Palattuaan hänestä tuli kuninkaan sihteeri. Budé lähetettiin Roomaan uudelleen paavi Leo X:n luo (1515), mutta hänet kutsuttiin takaisin hänen omasta pyynnöstään, ja hän seurasi Frans I:tä, joka arvosti Budéa suuresti, tämän matkoilla. Tuolloin Budé ehdotti kuninkaalle kolmen kielen (kreikan, heprean ja latinan) opiskelua varten perustettavaa korkeakoulua (Collegium Trilingue, sittemmin Collège de France). Korkeakoulu perustettiin vasta vuonna 1530. Hän sai myös Fransin luopumaan kirjapainon kieltämisestä Ranskassa, mitä Sorbonne oli suositellut vuonna 1533. Budén ponnistelujen ansiosta perustettiin Fontainebleaun kirjasto, joka siirrettiin Pariisiin ja josta sai alkunsa Bibliothèque Nationale. Teos, joka toi Budélle suurimman maineen, oli De Asse et Partibus (1514), joka käsittelee antiikin kolikoita ja mittoja. Budé kirjoitti myös teoksen Annotationes in XXIV. libros Pandectarum (1508), jolla oli suuri vaikutus roomalaisen oikeuden tutkimukseen ja oikeustieteeseen yleensä, sekä teoksen Commentarii linguae Graecae (1529), laajan leksikografisten kokoelman, joka edisti suuresti kreikankielisen kirjallisuuden tutkimusta Ranskassa. Vuonna 1520 hän julkaisi filosofisen ja moraalisen tutkielman De contemptu rerum fortuitarum ja vuonna 1527 De studio litterarum, jossa hän kehottaa nuoria olemaan laiminlyömästä kirjallisuuden opiskelua. Budé kävi kirjeenvaihtoa kreikaksi, latinaksi tai ranskaksi aikansa oppineimpien miesten, muun muassa Erasmuksen, joka kutsui häntä "Ranskan ihmeeksi", Rabelais'n ja Thomas Moren kanssa. Hänen toiveensa, että hänet haudattaisiin yöllä, ja hänen leskensä avoin protestanttisuuden tunnustus Genevessä aiheuttivat sen, että Budéa epäiltiin kalvinismin kannattajaksi, mahdollisesti virheellisesti. Pärttylinyön verilöylyn aikaan hänen perheensä jäsenet joutuivat pakenemaan Ranskasta Sveitsiin ja Pommeriin. ==Lähteet== ==Aiheesta muualla== Luokka:Ranskalaiset historioitsijat Luokka:Filologit Luokka:Ranskalaiset juristit Luokka:Ranskalaiset diplomaatit Luokka:Ranskalaiset kirjastonhoitajat Luokka:Vuonna 1467 syntyneet Luokka:Vuonna 1540 kuolleet
Haakon Ditlef Lowzow

Haakon Ditlef Lowzow (5. lokakuuta 1854 Kristiania – 12. elokuuta 1915) oli norjalainen everstiluutnantti, joka toimi Norjan puolustusministerinä vuosina 1908–1909. ==Lähteet== ==Aiheesta muualla== Luokka:Norjan puolustusministerit Luokka:Norjalaiset sotilaat Luokka:Upseerit Luokka:Vuonna 1854 syntyneet Luokka:Vuonna 1915 kuolleet
Andreas Tofte

Andreas Tofte (28. maaliskuuta 1795 Hurum – 27. syyskuuta 1852 Kristiania) oli norjalainen kauppias ja Kristianian eli Oslon ensimmäinen pormestari vuonna 1837. Hänen mukaansa on nimetty Oslossa sijaitseva katu Toftes gate. ==Kuvia== Prinsens gate 18 Kulturhistorisk skilt.JPG|Toftesta kertova kyltti hänen entisen asuintalonsa seinässä Prinsens gatella Oslossa. ==Lähteet== ==Aiheesta muualla== Luokka:Oslon pormestarit Luokka:Kauppiaat Luokka:Vuonna 1795 syntyneet Luokka:Vuonna 1852 kuolleet
Siliopatia

Siliopatia on mikä tahansa häiriö, joka liittyy viallisia proteiineja tuottaviin geneettisiin mutaatioihin, jotka johtavat solujen värekarvojen muodostumisen tai toimintakyvyn poikkeamiin. Siliopatia ei ole yksittäinen sairaus vaan kattotermi, jonka alle kuuluu monia erilaisia sairauksia.Aoife M. Waters, Philip L. Beales, Ciliopathies: an expanding disease spectrum National Library of Medicine 2011, viitattu 26.6.2023 Siliopatioihin kuuluvia tauteja ovat muiden muassa Alströmin oireyhtymä, Bardet–Biedlin oireyhtymä, Jeunen oireyhtymä, Joubertin oireyhtymä, nefronoftiisi, polykystinen munuaistauti, primaarinen siliaarinen dyskinesia, retinitis pigmentosa, Sensenbrennerin oireyhtymäJohanna Rintahaka, Sensenbrennerin oireyhtymä Tukiliitto 24.1.2022, viitattu 26.6.2023 ja Usherin oireyhtymä.Ciliopathies Ciliopathy Alliance, viitattu 26.6.2023 Värekarvojen häiriöt on yhdistetty myös erilaisiin aivojen animalioihin, fibrokystisiin maksasairauksiin, diabetekseen, lihavuuteen ja luuston dysplasioihin. == Lähteet == Luokka:Sairaudet
REZ

Fredrik ”REZ” Sterner (s. 11. tammikuuta 1998) on ruotsalainen Counter-Strike 2 -ammattilainen. Hän on pelannut vuodesta 2017 Ninjas in Pyjamasille. Hänen roolinsa on useimmiten kivääripelaaja, mutta joskus myös tarkkuuskivääripelaaja. == Ura == REZ aloitti uransa vuoden 2016 tammikuussa Cringe Godsin riveissä, mutta hän viipyi siellä vain kaksi kuukautta. Seuraavaksi hän siirtyi hieman yli vuodeksi Epsilon eSportsiin. Heidän paras voittonsa oli A-tason turnauksesta World Cyber Arena 2016 World Finals. Hän siirtyi kesäkuussa 2017 viimeisimpään joukkueeseensa Ninjas in Pyjamasiin. He ovat voittaneet monia turnauksia, mutta heidän paras voittonsa on S-tason turnaus Intel Extreme Masters XII - Oakland. Lisäksi heidän A-tason turnausvoittojansa ovat olleet DreamHack Open Valencia 2017, Europe Minor Championship - London 2018, Intel Extreme Masters XVI - Fall: Europe ja viimeisimpänä kesäkuussa 2022 Global Esports Tour Dubai 2022. == Saavutukset == * Kjaerbye, flusha ja olofmeister sanoivat REZiä mahdollisesti breakout- pelaajaksi vuonna 2017. * IEM Oakland 2017 MVP / HLTV. == Lähteet == Luokka:Ruotsalaiset elektronisen urheilun ammattilaiset Luokka:Vuonna 1998 syntyneet Luokka:Elävät henkilöt